《春夜宴》
明代·吴伯宗

春夜开筵宴钜公，英英豪气吐霓虹。诗歌白雪篇篇锦，酒泛流霞艳艳红。

玉烛银台光绮席，罗帷绣幕霭香风。醉来却意游仙兴，一曲霓裳度月宫。

作者简介：江西金溪人，名祏，以字行。洪武四年初开科，廷试第一。授礼部员外郎，与修《大明日历》。以不附胡惟庸，坐事谪居凤阳。上书论时政，因言惟庸专恣。帝得奏召还，命使安南。历官武英殿大学士，后坐事降检讨。十七年又坐事谪云南卒。有《南宫》、《使交》、《成均》、《玉堂》四集。